
Ny 

grenspræsident 
i  Rønne 

Af  Per  Borgen 


Stavspræsidenten  i 
København  får 
ny  rådgiver 

Af  Tom  Ahlmann  Jensen 


Spionanklage 
fra  1864 

Af  Henning  Frederiksen 


Efter  mere  end  3  år  med  skiften- 
de grenspræsidenter  har  Rønne 
gren  atter  fået  en  lokal  broder 
som  grenspræsident.  Det  blev  Frants 
Bøving,  der  har  været  medlem  af  kir- 
ken siden  1980,  og  som  er  skibsfører 
af  profession. 

Opretholdelsen  og  indsættelsen 
fandt  sted  søndag  den  14.  september  i 
kirkebygningen  på  Herman  Blems  Vej 
i  Rønne,  og  det  var  et  historisk  og  be- 
væget øjeblik  for  alle  som  var  til  stede. 
Historisk,  fordi  grenen  nu  helt  ledes  af 
lokale  brødre,  idet  også  præsident  Bø- 
vings  to  rådgivere  er  lokale,  nemlig 
broder  Karl  Madsen  og  Per  Borgen, 
hhv.  1.  og  2.  rådgiver,  og  med  bror 
Hans  Koefoed  som  sekretær. 

Præsident  Niels  Andersen  foretog 
indsættelsen,  og  understregede,  at  en- 
hver kaldelse  og  indsættelse  i  kirken 
sker  ved  Åndens  vejledning,  og  han 
bar  et  stærkt  vidnesbyrd  om  at  dette 
også  gjaldt  ved  denne  lejlighed.  □ 


Præsident  Richard  Andersen 
kunne  ved  København  stavs 
præstedømmemøde  sige  tak  til 
sin  1.  rådgiver  gennem  de  sidste  3  år, 
broder  Hans  Larsen  fra  Slagelse.  I  sin 
tid  som  rådgiver  til  stavspræsidenten 
har  broder  Larsen  kørt  de  ca.  100  km 
frem  og  tilbage  til  møder  i  København 
hver  torsdag,  samt  udført  mange  an- 
dre opgaver  som  har  krævet  den  lange 
tur,  og  stavspræsidenten  takkede  ham 
ved  afløsningen  for  hans  store  offervil- 
je og  nidkærhed  for  Herrens  sag. 

Som  ny  rådgiver  blev  broder  Bent 
Jensen,  København  4.  ward,  kaldet. 
Han  blev  kaldet  som  2.  rådgiver,  og 
broder  Niels  Andersen  overtog  posi- 
tionen som  1.  rådgiver.  Broder  Bent 
Jensen  var  også  rådgiver  til  stavspræ- 
sident  Henning  K.  Frederiksen,  men 
fik  dengang  kun  lov  til  at  virke  i  denne 
stilling  i  4  måneder,  da  der  blev  kaldet 
et  nyt  stavspræsidentskab  og  præsi- 
dent Frederiksen  blev  kaldet  som 
stavspatriark.  □ 


Broder  Henning  Frederiksen  er 
faldet  over  følgende  optegnelse 
fra  forsvarets  arkiver,  hvor  en 
missionær  blev  mistænkt  for  spionage 
under  den  2.  slesvigske  krig. 

"Forsvarets  Arkiver 
1864 

Feltpolitiet 
pk4, 

FP  i  nr.  Jylland,  Kopibog 

Feltpolitistationen  Assens,  14.  juli  1864 
til  politikammeret  i  Assens. 

"Til  det  ærede  Politikammers  videre 
behagelige  Foranstaltning  afleveres 
herved  Svenskeren  Hans  Larson,  der 
er  blevet  anholdt  af  vore  Forposter 
paa  Landeveien  mellem  Assens  og 
Middelfart  og  afleveret  hertil. 

Hans  afgivne  Forklaring  gaaer  ud 
paa,  at  han  indtil  den  25  f.m.  har  ar- 
beidet  hos  Skomager  L.  Hansen  i 
Middelfart  og  at  han  siden  den  Tid 
har  drevet  arbeidsløs  omkring  for  at 
uddele  Mormonskrifter  i  et  District  af 
det  vestlige  Fyen,  hvor  han  er  ansat 
som  Mormon  Missionær. 

Da  der  ikke  findes  Noget  oplyst  der 
kan  give  Formodning  om,  at  han  er 
farlig  for  Armeen  eller  at  han  har  givet 
sig  af  med  at  Spionere,  men  den  For- 
seelse som  skjønnes  at  foreligge,  hen- 
hører under  den  civile  Øvrighed,  saa 
har  jeg  anseet  det  for  Pligt  at  aflevere 
ham. 

Jeg  skal  ikke  lade  ubemærket,  at 
der  foruden  vedlagte  brev  og  Flydeat- 
test  endvidere  findes  i  hans  Besiddelse 
en  Deel  Skrifter,  Attester  og  Bøger 
som  godtgjør  at  han  reiser  for  at  ud- 
brede Mormonismen.  Han  er  i  Besid- 
delse af  4  Rigsdaler  10  Mark  Dansk, 
samt  et  par  Svenske  Skillinger."  □ 


Giv  en  ven  et  abonnement 
på  Stjernen  i 
julegave! 

Ældste  Joseph  B.  Wirthlin 
kaldet  som  apostel 


Fra  Church  News 


I  de  11 1/2  år  ældste  Withlin  har  været  generalautoritet,  har  han  og  hans  hustru,  Elisa,  tjent  i  mange  forskellige 
lande. 


Den  nyligt  afløste  områdepræ- 
sident for  Europa,  ældste  Jo- 
seph B.  Wirthlin,  blev  ved  ge- 
neralkonferencen d.  4.  oktober  kaldet 
som  medlem  af  De  tolv  Apostles  råd. 
Ældste  Wirthlin  har  været  generalau- 
toritet i  11  år  og  har  tjent  som  medlem 
af  De  halvfjerds'  Præsidium  og  som 
ansvarshavende  leder  for  kirkens  afde- 
ling for  lektiematerialer  samt  redaktør 
for  kirkens  blade. 

Ældste  Wirthlin  har  i  sin  tid  tjent  i 
mange  forskellige  stillinger  i  kirken. 
Han  var  missionær  i  Tyskland,  Østrig 
og  Schweitz,  rådgiver  og  biskop  i  10  år 
i  Bonneville  ward,  medlem  af  Bonne- 


villes stavs  højråd  og  stavspræsidents- 
kab.  I  1971  blev  han  kaldet  som  før- 
sterådgiver i  søndagsskolens  præsi- 
dentskab. 

Før  han  blev  kaldet  som  assistent  til 
De  Tolv  d.  4.  april  1975,  var  han  en 
fremtrædende  forretningsmand  i  Salt 
Lake  City,  og  præsident  for  adskillige 
handelsorganisationer  i  Utah. 

Den  1.  oktober  1976  blev  han  kal- 
det til  De  halvfjerds'  første  Kvorum, 
og  var  områdeforvalter  for  Europa  fra 
1975  til  1978,  ansvarshavende  admini- 
strator for  det  sydøstlige  Amerika  og 
De  Karibiske  Øer  fra  1978  til  1982,  og 
dernæst  ansvarshavende  administra- 


tor for  Brasilien  indtil  juli  1984. 

Han  har  også  haft  ansvaret  for 
Komiteen  for  det  melkisedekske  præ- 
stedømme og  kirkens  Military  Rela- 
tions Comittee,  hvor  han  tjente  fra 
1978  til  l.juli  1985. 

I  juli  vendte  han,  som  bekendt,  til- 
bage til  Europa  som  områdepræsi- 
dent, hvor  han  var  indtil  august  i  år. 

Ældste  Wirthlin  blev  født  d.  1 1.  juni 
1917  i  Salt  Lake  City,  til  Joseph  L.  og 
Madeline  Bitner  Wirthlin.  Hans  far 
tjente  i  Det  præsiderende  Biskopråd 
fra  1938  til  1961,  hvoraf  han  de  sidste 
9  år  var  den  præsiderende  biskop. 

□ 

Budskaber  fra  vore  unge 
piger  op  med  ballon 

Af  Tom  A  hlmann  Jensen 


Allerede  inden  solen  var  stået  op, 
samledes  mere  eller  mindre 
søvnige  piger  med  forældre  og 
ledere  forskellige  steder  i  Danmark 
lørdag  den  11.  september.  Årsagen  til 
dette  var,  at  præsidentinden  for  UP, 
søster  Ardeth  Kapp,  havde  fået  den 
idé,  at  unge  piger  på  denne  morgen 
skulle  lade  deres  lys  skinne  på  en  helt 
speciel  måde.  Overalt  i  verden  samle- 
des unge  piger  for  ved  daggry  at  op- 
sende heliumfyldte  balloner,  som  skul- 
le bære  deres  personlige  budskaber  ud 
til  deres  medmennesker,  alt  efter  hvor 
vinden  og  forsynet  førte  dem  hen.  I 
København  stav  samledes  alle  pigerne 
på  en  bakketop  i  Kongsholmparken, 
hvor  de  tog  aktivt  del  i  det  særlige  pro- 
gram der  var  lagt  for  morgenen.  Stavs- 
præsidentskabet  var  repræsenteret  ved 
2.  rådgiver  Bent  Jensen,  som  holdt  en 
kort  tale  til  de  unge  piger,  hvor  han 
roste  dem  for  deres  indsats  ved  denne 
begivenhed,  og  opfordrede  dem  til  at 
være  et  lysende  eksempel  for  verdens 
unge  piger  i  dag.  Dernæst  blev  de  for- 
skellige værdinormer  for  Unge  Piger 
gennemgået  ved  at  pigerne  fra  hvert 
ward  præsenterede  en  banner,  som 
repræsenterede  en  af  normerne. 

Der  var  lagt  stor  fantasi  og  et  stort 
stykke  arbejde  i  fremstillingen  af  disse 
farverige  bannere.  Dernæst  sang  pi- 
gerne sangen  "Jeg  går  i  tro,"  hvorefter 
nogle  af  pigerne  læste  deres  "ballon- 
budskaber" op.  De  var  præget  af  øn- 
sket om  fred  i  verden,  og  ønsket  om 
verdens  accept  af  Kristi  evangelium, 
og  hvert  budskab  endte  med  en  op- 
fordring til  finderen,  om  at  skrive  til 
budskabets  ophavsmand,  så  det  bliver 
spændende  at  se  hvilke  resultater  der 
kommer  af  det.  Søster  Ardeth  Kapp 
havde  så  forberedt  et  budskab  til  alle 
unge  piger,  som  blev  læst  op,  hvorefter 
Unge  Pigers  motto  blev  reciteret:  "Vi 
er  vor  himmelske  Faders  døtre.  Han 
elsker  os,  og  vi  elsker  Ham.  Vi  vil  'stå 
som  Guds  vidner  til  alle  tider,  i  alle 
ting  og  på  alle  steder'  ...  mens  vi  be- 
stræber os  på  at  leve  op  til  Unge  Pigers 
værdinormer"  (se  Mosiah  18:9).  De 
unge  piger  sang  så  sangen  "Jeg  vil  føl- 
ge Jesus",  som  har  fået  dansk  tekst  af 
søster  Sonja  Kristoffersen,  hvorefter 
ballonerne  blev  sendt  afsted,  op  i  en 
smuk,  solbeskinnet  blå  himmel.  Det 
var  en  meget  betagende  oplevelse. 

I  Jylland  kunne  man  ikke  samles  på 


ét  sted  på  grund  af  de  store  afstande  i 
staven,  og  derfor  foregik  opsendelsen  i 
grupper  forskellige  steder.  Program- 
met var  det  samme,  og  stemningen  li- 
ge så  smuk  som  i  København,  hvilket 
giver  grund  til  at  tro,  at  den  fælles  op- 
levelse må  have  været  den  samme  over 
hele  verden,  hvor  programmet  løb  af 
staben. 

I  Frederikshavn  mødtes  pigerne  af- 
tenen før  i  kirkebygningen,  hvor  de 
hyggede  sig  med  deres  ledere  indtil  de 
sent  ud  på  aftenen  lagde  sig  til  ro  i 
campingvogne,  der  var  opstillet  ved 
kirken.  Kl.  6  om  morgenen  lavede  de 
morgenmad  til  sig  selv  og  de  invitere- 
de forældre,  og  kl.  7  begyndte  det 
egentlige  program.  I  smukt,  krystal- 
klart solskin  blev  de  15  pigers  balloner 
sendt  op  fra  Øskne  bjerg,  som  er  et  af 
de  højeste  punkter  i  omegnen.  Ved 
opsendelsen  reciterede  pigerne  følgen- 
de: "Må  disse  balloner  hæve  sig  som  et 
symbol  på  vor  forpligtelse  overfor  vor 
himmelske  Fader  om  at  vi  vil  stå  for 


sandhed  og  retfærdighed."  Informa- 
tionsformidler søster  Kirsten  Kristen- 
sen skriver:  "Det  var  i  sandhed  et  be- 
tagende syn,  og  vi  så  ballonerne  for- 
svinde i  horisonten  med  en  bøn  i  vore 
hjerter  om  at  Herren  måtte  lede  dem 
til  nogen  som  ønsker  at  høre  det  glade 
budskab". 

Fra  Aalborg  har  søster  Jette 
Schmidt  bl.a.  sendt  os  følgende  kom- 
mentar: "Vi  er  taknemmelige  for  UP's 
præsidentskab  -  at  de  gennem  denne 
begivenhed  har  formået  at  få  søster- 
fællesskabet til  at  vokse  i  hele  verden  - 
at  pigerne  kunne  få  lejlighed  til  at  ud- 
trykke deres  følelser  overfor  andre 
mennesker". 

Ved  redaktionens  slutning  var  der 
ikke  indløbet  flere  rapporter  om  be- 
givenheden, men  overalt  i  Danmark, 
ja,  overalt  i  verden  går  nu  vore  unge 
piger  i  spænding,  og  håber  på  at  netop 
deres  budskab  vil  blive  fundet,  og  at 
det  vil  give  mulighed  for  at  dele  evan- 
geliet med  finderen.  □ 


Foto:  Tom  A.  Jensen 


Broder  Bent  Jensen  talte  til  piger  og  forældre.  Bag  ham  ses  pigerne  med  deres  smukke  bannere, 
som  hver  især  repræsenterede  Unge  Pigers  forskellige  værdinormer. 

Kirken  opretter 
kopieringslaboratorium  i  Lynge 

Kirken  går  nu  selv  ind  i  kopiering 
og  tekstning  af  videoprogrammer 

Af  Tom  A.  Jensen 


Efter  at  kirken  i  nogle  år  har  fået 
kopieret  og  tekstet  sine  videop- 
rogrammer på  videolaborato- 
rier i  Norge  og  Danmark,  har  kirken 
nu  etableret  sit  eget  laboratorium  i 
Lynge  ved  Farum.  Videolaboratoriet, 
der  er  indrettet  i  et  af  Nordisk  Distri- 
butionscenters kontorer,  skal  forsyne 
Danmark,  Norge,  Sverige,  Finland, 
Tyskland,  Holland,  Frankrig  og  Ita- 
lien med  tekstede  videokopier. 

Som  audiovisuel  supervisor  har 
kirken  ansat  br.  Carsten  Gram,  der 
indtil  for  ca.  et  år  siden  drev  sit  eget 
videotekstningsfirma.  "Det  er  et 
spændende  initiativ  kirken  her  har 


taget",  siger  br.  Carsten  Gram.  "Det 
vil  bla.  medføre  at  vi  her  i  Europa  har 
mulighed  for  at  få  flere  af  kirkens  vi- 
deofilm ud  til  medlemmerne,  idet 
produktionen  nu  kan  gøres  hurtigere 
og  billigere." 

Initiativtageren  bag  det  nye  video- 
laboratorium er  iøvrigt  br.  Bernt  Lar- 
sen, der  som  Translation  Manager  le- 
der al  kirkens  oversættelsesvirksom- 
hed  i  Europa  fra  Kirkens  hovedkvar- 
ter i  Frankfurt. 

"Et  resultat  af  det  nye  videolabora- 
torium er  bla.  at  vi  nu  er  i  stand  til  at 
få  oversatte  og  tekstede  videopro- 
grammer af  Generalkonferencerne  ud 


til  medlemmerne  blot  tre  uger  efter  at 
en  konference  er  blevet  afholdt,"  for- 
tæller br.  Carsten  Gram. 

"Som  noget  helt  nyt  vil  vi  gøre  en 
mere  aktiv  indsats  for  at  markedsføre 
kirkens  videoprogrammer  blandt 
medlemmerne.  Det  betyder  bla.  at  vi  i 
fremtiden  vil  se  plakater  og  artikler  i 
Stjernen  om  nye  videofilm  fra  kirken, 
som  det  er  muligt  for  medlemmerne  at 
købe  for  en  pris  der  ikke  ligger  meget 
over  hvad  de  normalt  skal  give  for  et 
uindspillet  bånd,"  slutter  br.  Carsten 
Gram.  □ 


Få  profeten  hjem  i  stuen 


Videobåndet  med  den  sidste  Generalkonference  er 
forlængst  på  gaden.  "Det  er  en  åndelig  oplevelse 
uden  lige, "  siger  biskop  Flemming  Bo  Pedersen. 


Allerede  den  21.  oktober  kunne 
man  på  Nordisk  Distributions- 
center købe  det  tekstede  vi- 
deobånd med  den  156.  halvårlige  ge- 
neralkonference, der  blev  afholdt  den 
4.  og  5.  oktober  i  Salt  Lake  City  i 
USA. 

"Det  første  oplag  af  generalkonfe- 
rence-bånd, vi  kopierede,  her  på  kir- 
kens nye  videolaboratorium,  er  allere- 


de blevet  revet  væk.  Det  har  været  en 
stor  succes,"  fortæller  br.  Carsten 
Gram.  "Folk  er  begejstrede  for,  at  de 
så  hurtigt  efter  konferencen  er  blevet 
afholdt  i  USA,  kan  købe  deres  eget 
eksemplar." 

"Prisen  betyder  selvfølgelig  også 
noget.  Et  generalkonferencebånd  ko- 
ster kun  110  kr.  og  det  er  jo  næsten 
ikke  mere  end  man  skal  give  for  et  nyt 


uindspillet  bånd,"  siger  Carsten  Gram, 
der  til  daglig  står  for  kopieringen  af 
kirkens  bånd. 

Et  videobånd  med  oktober-Gene- 
ralkonferencen koster,  hvis  man  be- 
stiller det  hos  grenens  eller  wardets  bib- 
liotekar 110  kr.,  og  hvis  man  bestiller 
det  direkte  på  Nordisk  Distributions, 
Center  koster  det  1 10  kr.  plus  porto. 

□ 

ønskes! 


"Mormons  Bog  ændrede  mit  liv" 

Millioner  af  omvendte  har  sagt  det.  Hvis  bare  nogle  få 
af  dem  ville  skrive  historien  om  hvordan  Mormons 
Bog  ændrede  deres  liv!  Vi  vil  med  glæde  bringe  deres 
historier  i  Stjernen.  Send  os  venligst  jeres  historier. 
Send  dem  maskinskrevet  med  dobbelt  linjeafstand  til 
Translation  Division,  Att.:  Lars  Åkebrand,  Postfach 
1568,  D-6382  Friedrichsdorf  1,  Vesttyskland.  Glem 
ikke  at  beholde  en  kopi  selv,  da  manuskriptet  ikke 
bliver  returneret.  Alle  artikler  der  bliver  offentliggjort 
vil  blive  honoreret. 

Er  du  en  SDH-vittighedstegner? 

Vi  vil  meget  gerne  se  på  dine  vittighedstegninger.  Især 
hvis  de  viser  tingene  fra  en  ung  sidste  dages  helligs 
synspunkt.  Send  venligst  dine  vittighedstegninger  til 
Translation  Division,  Att.:  Lars  Åkebrand,  Postfach 
1568,  D-6382  Friedrichsdorf  1,  Vesttyskland.  Send 
IKKE  dine  originaltegninger,  men  kun  fotokopier,  da 
vi  ikke  returnerer  dem.  Send  kun  dine  originaltegnin- 
ger efter  særlig  aftale  med  redaktørerne.  Alle  de  vittig- 
hedstegninger der  anvendes  vil  blive  honoreret. 

Europæiske  SDH-sagaer 

Brødrene  Karamzov,  Forsythe-sagaen,  Abrahams  hi- 
storie, Isak  og  Jakob  -  der  er  kun  få  ting  der  kan 
tiltrække  sig  læsere  som  sagaer  der  spænder  sig  over 
mange  generationer.  Men  hvem  vil  skrive  en  forkortet, 
sand  saga  om  en  europæisk  SDH-familie,  som  kan 
bringes  i  en  eller  flere  dele  i  Stjernen?  Hvis  du  mener  at 
du  kan  klare  det  bedes  du  indsende  en  skitsering  af 
historien  til  Lars  Åkebrand  (på  engelsk,  hvis  det  er 
muligt,  ellers  på  dansk).  Translation  Division,  Postfach 
1568,  D-6382  Friedrichsdorf  1 ,  Vesttyskland,  eller  ring: 
009496172  710315. 

Historier  om  personlige  oplevelser 

Har  du  en  personlig  oplevelse  at  fortælle,  noget  set  fra 
et  SDH-synspunkt?  Noget  der  vil  styrke  andres  vid- 
nesbyrd? Vi  er  altid  interesseret  i  at  høre  fra  dig.  Du 
skal  ikke  bekymre  dig  om  skrivestilen,  bare  fortæl  din 
historie,  som  du  ville  fortælle  den  til  en  god  ven.  Send 
den  i  maskinskrevet  manuskriptform  med  dobbelt  lin- 
jeafstand til  "My  Personal  Experience",  Translation 
Division,  Postfach  1568,  D-6382  Friedrichsdorf  1, 
Vesttyskland.  Glem  ikke  at  beholde  en  kopi  selv,  da 
dit  manuskript  ikke  bliver  returneret.  Alle  artikler  der 
bliver  offentliggjort  vil  blive  honoreret. 


Unge  der  vil  skrive  om 
deres  hovedstad 

Hvilken  hovedstad  i  Europa  bliver  først  repræsenteret 
i  vor  nye  serie  om  unge  medlemmer  i  storbyer?  I,  der 
er  mellem  12  og  25  kan  sætte  jer  sammen  med  jeres 
venner  i  wardet  eller  staven,  og  lægge  en  plan  om 
hvordan  I  har  tænkt  jer  at  skrive  artiklen  om  at  være  et 
ungt  medlem  af  kirken  i  jeres  hjemby:  Billeder,  illu- 
strationer, layout  -  det  hele!  Den  der  kommer  først  til 
mølle  er  næsten  sikker  på  at  få  sit  korn  malet  først,  så 
begynd  allerede  nu.  Så  snart  I  har  en  god  idé  om 
hvordan  I  vil  gøre  det,  skal  I  sende  en  skriftlig  beskri- 
velse af  ideen  til  Lars  Åkebrand  (på  engelsk,  hvis  det 
er  muligt,  ellers  på  dansk).  Translation  Division,  Post- 
fach 1568,  D-6382  Friedrichsdorf  1,  Vesttyskland,  eller 
ring:  0094961727103  15. 


SDH-spændingsforfatter 

Vi  vil  gerne  bringe  en  historie  skrevet  ud  fra  et  SDH- 
synspunkt,  som  kan  holde  læseren  hen  i  spænding  i  3-5 
numre  af  Stjernen,  så  de  håber  og  beder  til  at  Stjernen 
ikke  bliver  forsinket.  Men  vi  skal  bruge  en  til  at  skrive 
den  historie.  Er  det  dig?  Send  os  et  udkast,  en  hand- 
lingsoversigt,  og  lad  os  tale  om  det.  Skriv  til  Lars 
Åkebrand  (på  engelsk,  hvis  det  er  muligt,  ellers  på 
dansk),  Translation  Division,  Postfach  1568,  D-6382 
Friedrichsdorf  1,  Vesttyskland,  eller  ring  til 
009496172  7103  15. 

Artikler  om  huleforskning 
til  Stjernen 

Og  artikler  om  mytologi,  entomologi,  onomatologi, 
ontologi,  fonologi  -  artikler  om  alle  videnskaber.  Vi  er 
meget  interesseret  i  at  få  kontakt  med  europæiske 
SDH-professionelle:  videnskabsmænd  (indefor  ethvert 
felt),  læger,  undervisere,  ingeniører,  sportsmænd, 
kunstnere,  artister,  forfattere,  skuespillere  og  mange, 
mange  flere  som  kan  skrive  om  deres  arbejde  fra  et 
SDH-synspunkt.  Kontakt  venligst  Lars  Åkebrand  for 
yderligere  oplysninger,  Translation  Division,  Postfach 
1568,  D-6382  Friedrichsdorf  1,  Vesttyskland,  eller  ring 
til  00949  6172  7103  15. 

"Mange  talenter  går  til  spilde  i  denne  verden 
af  mangel  på  en  smule  mod. " 

Sydney  Smith 
(1771-1845) 

Biskoppen  i  Aalborg 
laver  "sikkerhedsbande" 


"Avisoverskrifterne  om  seksuelt  misbrug  af  børn 
blev  for  meget  for  min  hustru  og  jeg,  og  derfor 
besluttede  vi  os  for  at  gøre  noget  ved  sagen'\ 
siger  broder  Klitgaard. 


L  Nej,  m 

7.  As  m/o  vøRBh} 

3.  6i'  BESKED 
H.  6^  IKKE  f\Lth)E. 
5.  f  WGRBNE  mK 


7.  "QROC?  7£LEFaJ£AJ 
6. 


Af  Tom  Ahlmann  Jensen 


Biskop  Preben  Klitgaard  i  Aal- 
borg har  udsendt  et  hæfte  der 
hedder  "Sikkerhedsbanden". 
Hæftet  er  et  undervisningsmateriale 
der  skal  give  børn  et  middel  til  at  und- 
gå seksuelle  overgreb.  Det  kan  lyde 
dystert,  eller  skræmmende,  men  mate- 
rialet er  lavet  på  en  positiv  og  munter 
måde,  og  giver  børnene  nogle  få 
"huskeregler"  der  skal  lære  dem  at 
handle  rigtigt  i  forskellige  situationer. 
"Disse  regler  bør,"  siger  biskop  Klit- 
gaard, "være  lige  så  naturlige  for  bør- 
nene, som  de  færdsels-  og  baderegler 
vi  lærer  dem". 

Materialet  består  ligeledes  af  et  lyd- 
bånd med  sange,  og  både  hæfte  og 
lydbånd  er  udarbejdet  så  det  er  sjovt 
og  interessant  at  arbejde  med.  Hæftet 
er  en  kombineret  samtale-  og  malebog, 
med  mange  tegninger  og  lydbåndet 
består  af  7  specielt  komponerede  sik- 
kerhedssange,  plus  titelmelodien 
"Sikkerhedsbanden". 

Det  er  meningen  at  materialet  skal 
anvendes  i  skolerne,  og  børnene  kan 
så  blive  medlemmer  af  "Sikkerheds- 
banden", hvilket  vil  sige,  at  de  får  til- 
sendt et  specielt  designet  badge,  og 
evt.  en  T-shirt.  Melodierne  er  lavet  i 
samarbejde  med  komponisten  Tho- 
mas Møller,  og  er  indsunget  af  bi- 
skoppens egne  3  børn,  Susanne,  Eli- 
sabeth og  Jimmy  Klitgaard. 

Ved  et  pressemøde  i  forbindelse 
med  udsendelsen  af  materialet,  stillede 
nogle  journalister  sig  tvivlende  overfor 
Preben  Klitgaards  motiver  med  dette 
materiale.  "Er  det  ikke  at  slå  mønt  på 


at  skræmme  børn  unødigt?"  spurgte 
en.  Dertil  kunne  broder  Klitgaard 
svare,  at  de  penge  der  eventuelt  kom- 
mer ind,  vil  gå  ind  i  en  fond,  der  skal 


financiere  videre  forskning  på  områ- 
det, og  at  der  vil  blive  fremlagt  et  frit 
tilgængeligt  regnskab  for  dem  der 
måtte  ønske  det.  □ 

Situationsrapport  fra  Tenerifa 


Af  Marete  Holst 


"Udsend  min  kirkes  ældster  til  folkene, 
som  bor  langt  borte,  til  øerne  i  havet. " 
(L&P  133:8). 


Dette  skriftsted  havde  i  flere  år 
virket  på  mig  som  en  appel  og 
derfor  besluttede  jeg  i  1982  at 
pakke  mine  ting  sammen  for  at  drage 
til  "øerne".  19  år  gammel  havde  jeg 
besøgt  Tenerife  med  mine  forældre  og 
de  indfødtes  omsorg  for  deres  med- 
mennesker og  deres  milde  væsen  hav- 
de ligget  i  mit  baghoved  lige  siden.  De 
skulle  kende  min  religion. 

Overbevist  om  at  alt  ville  flaske  sig 
til  det  bedste,  begav  jeg  mig  afsted. 
Opholdet  (7  mdr.)  blev  på  samme  tid 
noget  af  det  værste  og  noget  af  det 
bedste,  der  er  hændt  mig  i  mit  liv. 
Sproget  og  kulturen  var  meget  frem- 
med og  tog  tid  at  lære.  Et  par  måneder 
var  jeg  uden  penge  og  gik  sulten  i  seng 
hver  aften.  Nu  er  de  Kanariske  øer  på 
arbejdsområdet  medlem  af  EF,  men 
det  var  de  ikke  dengang  og  det  var 
umuligt  selv  med  en  arbejdskontrakt  i 
hånden  at  opnå  arbejdstilladelse  som 
udlænding,  grundet  den  store  arbejds- 
løshed på  øen. 

I  al  denne  modgang  var  min  glæde 
over  at  der  allerede  eksisterede  en 
SDH  kirke  dér  enorm.  Jeg  tog  hver 
søndag  de  40  km  til  hovedstaden  San- 
ta Cruz  og  levede  på  medsøskendes  og 
missionærers  kærlighed  og  omsorg  - 
og  kunne  så  lige  klare  en  uge  til.  Mø- 
derne blev  afholdt  i  et  lokale,  der  mest 
lignede  en  kæmpe  garage.  Kun  et  væ- 
relse ud  mod  gaden  havde  vinduer. 
Der  sad  vi  så  medens  den  elektriske 
ventilator  sendte  kølig  luft  ud  til  de 
forreste  rækker  og  søstrene  længere 
tilbage  i  rummet  viftede  kraftigt  med 
deres  smukke  spanske  vifter  og  hørte 
på  medlemmernes  dejlige  vidnesbyrd. 
Dåbsbassinet  var  et  firkantet  træske- 
let, hvori  der  var  udspændt  kraftig  blå 
plastik,  men  når  vejret  tillod  det  ud- 
førtes mange  dåbshandlinger  i  havet. 


Mine  naboer  var  fantastisk  søde  og 
hjælpsomme,  og  gennem  dem  kom  jeg 
til  at  undervise  i  engelsk  i  en  landsby- 
skole og  havde  elever  fra  det  nærlig- 
gende gymnasium.  Det  blev  ikke  til  de 
store  indtægter,  da  familierne  havde 
begrænsede  midler. 

Kirken  havde  kun  eksisteret  i  to  år 
og  besøgslærerindearbejdet  var  slet 
ikke  blevet  etableret  og  netop  af  denne 
grund  blev  mange  igen  uaktive,  fordi 
nydøbte  føler  sig  forsømt,  når  de  mis- 
sionærer der  tog  sig  så  meget  af  dem 
vender  hjem.  Det  er  netop  i  denne 
overgangsperiode  at  gode  besøgslærer- 
inder  og  hjemmelærere  er  uvurderlige, 
det  gælder  jo  overalt  i  verden.  For  at 
få  oplært  søstrene  i  dette  arbejde  var 
det  en  stor  hjælp  at  de  i  begyndelsen 
gik  ud  med  de  kvindelige  missionærer. 

Her  i  oktober  86  (3  1/2  år  efter  jeg 
vendte  hjem)  skulle  jeg  så  gense  de 
gamle  venner  i  og  uden  for  kirken. 
Det  var  bare  skønt.  Kirken  var  flyttet 
til  en  dejlig  bygning  med  lyse  og  luft- 
ige lokaler  og  med  en  stor  balkon 
rundt  om.  Der  var  mange  nye  med- 
lemmer og  en  ny  gren  i  nabobyen  og 
heldigvis  også  mange  nye  medlemmer 
som  jeg  kendte.  Man  siger  det  tager  3 
generationer  at  få  en  "rigtig  mormon", 
men  hvis  ikke  første  generation  er  vir- 
kelig stærk,  bliver  der  jo  aldrig  nogen 
2.  og  3.  generation.  Mange  første-ge- 


Søster  Holst  (yderst  th) 
sammen  med  to  lokale 
søstre  og  to  kvindelige 
missionærer. 


neration  har  ingen  forældre  eller  ægte- 
fælle at  støtte  sig  til  og  det  kræver,  at 
de  i  sig  selv  er  stærke. 

Medens  jeg  var  der,  blev  der  på 
dagbladet  EL  DIA  afholdt  et  presse- 
møde, hvor  mange  journalister  var 
mødt  op  og  efter  et  oplæg  fra  gren- 
spræsidenten  i  La  Laguna  og  Mis- 
sionspræsidenten  for  området,  Chad 
Richardson,  blev  der  stillet  mange 
spørgsmål.  Bl.a.  er  det  jo  for  katolik- 
ker uforståeligt,  at  Jomfru  Maria  ikke 
er  af  større  vigtighed  i  vor  religion  end 
tilfældet  er.  Ligeledes  er  vort  princip 
om  omvendelse  fra  sine  fejl  i  stedet  for 
at  betale  sig  fra  dem  også  noget  nyt. 
-Men  alt  i  alt  blev  det  til  en  god  og 
objektiv  artikel  om  vor  kirke  i  det  på 
øen  mest  læste  blad. 

Medlemmernes  tilknytning  til  mis- 
sionærerne forekommer  meget  stær- 
kere derned  end  herhjemme.  For  dem 
beror  hele  kirkens  vækst  på  deres 
samarbejde  med  missionærerne  og 
deres  medlemsskab  er  så  nyt,  at  de 
endnu  var  fyldt  med  taknemmelighed 
over  den  forandring  missionærernes 
budskab  har  bragt  i  deres  liv. 

Jeg  vil  altid  være  taknemmelig  over 
at  have  lært  disse  mennesker  at  kende, 
at  have  lært,  at  det  er  en  velsignelse  at 
have  et  godt  arbejde  og  mad  nok. 
Kirken  er  nu  repræsenteret  på  4  af  de 
7  kanariske  øer.  □ 

Sjany  DeGroot  medet  af  "sine"  12  børn.  Sharon,  der  lider  af  hyppige  hjertestop  (San  Luis  Obispo  Telegram-Tribune) 


Giver  børn  en  smule  af  'himlen' 

Et  ægtepars  hjem  bliver  plejehjem  for  døende 


Af  Susan  H.  Aylworth 
Church  News 

Sjany  DeGroot  er  en  kvinde  med 
'en' mission  I  og  en  selvforskyldt 
indespærren,  som  hun  kalder 
himlen. 

Hun  og  hendes  mand,  Rokus,  er 
medlemmer  af  San  Luis  Obispo  1. 
ward,  og  bestyrer  et  hjem  hvor  de  ta- 
ger sig  af  12  børn. 

Alle  deres  patienter  er  døende. 

Børnene  kommer  fra  hele  Califor- 
nien. Nogle  er  født  med  alvorlige 
mangler.  Nogle  er  blevet  reddet  fra 


overhængende  livsfare  i  forbindelse 
med  drukning,  andre  er  født  for  tidligt 
eller  har  meningitis.  De  er  alle  døende, 
men  "så  længe  de  er  her,  skal  der  være 
nogen  til  at  tage  sig  af  dem,  og  jeg  vil 
skabe  en  himmel  for  dem  her,"  siger 
søster  DeGroot. 

Parret  har  lavet  et  program  der  skal 
øge  hvert  barns  livskvalitet.  "Vi  forsø- 
ger at  undervise  dem  så  meget  det  kan 
lade  sig  gøre,  så  de  får  et  liv  der  er  så 
normalt  som  muligt". 

Parrets  hjem  er  fyldt  med  legeom- 
råder, som  skal  stimulere  de  skadede 
hjerner  og  legemer.  Der  er  et  kurbad 
til  adspredelse  om  eftermiddagen,  og 


sommetider  tager  de  lidt  raskere  børn 
ned  til  byen,  men  ingen  af  børnene 
bliver  overladt  uden  opsyn  så  meget 
som  et  øjeblik. 

"Hvis  vi  glemmer  at  være  opmærk- 
somme på  dem,  så  dør  de".  Forklare- 
de søster  DeGroot.  "De  er  meget 
skrøbelige". 

For  at  kunne  honorere  12  skrøbeli- 
ge børns  krav  måtte  søster  DeGroot 
ansætte  9  fuld-  og  deltidsplejere,  til  at 
hjælpe  med  til  at  tage  sig  af  dem.  Da 
søster  DeGroots  hjem  kun  er  registre- 
ret som  et  plejehjem,  og  ikke  et  hospi- 
tal, kan  hun  ikke  ansætte  sygeplejer- 
sker. Hun  tager  sig  selv  af  al  sygeple- 

jen  og  er  altid  på  vagt. 

"Jeg  får  sjældent  mere  end  2-3  ti- 
mers søvn  om  natten,"  fortæller  hun. 
Og  i  de  ni  år  hun  har  arbejdet  med 
dette  har  hun  aldrig  været  borte  i  mere 
end  en  til  halvanden  time. 

De  fysiske  og  følelsesmæssige  krav 
hendes  arbejde  stiller,  ville  være  umu- 
lige at  udholde,  siger  hun,  hvis  hun 
ikke  havde  et  vidnesbyrd  om  frelses- 
planen og  en  god  støtte  fra  sin  familie. 

Parret  blev  præsenteret  for  evange- 
liet i  deres  hjemland  Holland  og  blev 
snart  omvendt  og  døbt.  En  af  missio- 
nærerne var  fra  San  Luis  Obispo,  og 
hans  familie  støttede  familien  DeGroot 
økonomisk  da  de  emigrerede  i  1959. 

Da  DeGroots  hjem  ikke  har  tilla- 
delse til  at  formidle  medicinalhjælp 
betaler  Californien  kun  $40  om  dagen 
pr.  barn,  og  de  er  hurtigt  brugt.  "Vi 
køber  140  flasker  babymad  om  ugen, 
og  laver  3  måltider  mad  om  dagen.  Vi 
bruger  $8-900  om  måneden  på  formu- 
larer, bruger  adskillige  tusinde  en- 
gangsbleer  om  måneden,  og  persona- 
let koster  $300  om  dagen.  Desuden  el- 


sker jeg  at  tage  ind  til  forretningerne 
og  købe  nyt  legetøj  og  tøj  til  børnene," 
siger  søster  DeGroot. 

For  at  få  tingene  til  at  køre  opret- 
holder søster  DeGroots  mand  et  fuld- 
tidsarbejde som  tekniker  i  et  vaskeri, 
og  to  af  deres  egne  børn  hjælper  ofte 
til. 

For  tre  år  siden,  da  parret  solgte 
deres  eget  hjem  og  byggede  pleje- 
hjemmet,' ville  staten  ikke  anerkende 
det.  "Vi  gjorde  alt  hvad  de  bad  os  om, 
byggede  det  om  og  brugte  store  sum- 
mer penge  på  det,  og  så  sagde  de 
'O.K.,  I  må  få  12'.  Da  så  huset  stod 
halvt  færdigt  sagde  de:  'Nej,  I  må  ikke 
få  nogen'. 

En  embedsmand  talte  dog  deres 
sag,  og  de  fik  deres  tilladelse.  En  må- 
ned senere  tildeltes  deres  hjem  en  pris 
for  deres  smukke  indretning. 

I  løbet  af  de  sidste  4  år  er  17  små- 
børn døde.  "Jeg  kan  klare  deres  bort- 
gang, fordi  min  mand  giver  mig  følel- 
sesmæssig støtte,  og  jeg  har  kirken," 
siger  søster  DeGroot. 

Hun  sagde  at  hun  ved,  at  børnene 


vender  tilbage  til  Herren,  og  somme- 
tider føler  hun  det  som  om  han  står 
ved  siden  af  hende  og  siger  'nu  overta- 
ger jeg  pasningen."  I  årenes  løb  har 
jeg  lært,  at  det  er  egoistisk  af  mig  at  græde, 
for  det  er  ikke  mit  barn,  det  er  Guds". 

Børnene  går  ind  i  alles  hjerter. 
"Unge  med  tilpasningsvanskeligheder 
kommer  og  arbejder  som  frivillige,  og 
så  bliver  de  normale,"  siger  søster 
DeGroot.  "Vi  har  en  mission  her." 

"Børnene  er  mere  et  eksempel  end 
noget  andet.  De  er  så  fredfyldte." 

På  trods  af  kampene,  nederlagene 
og  de  mange  søvnløse  nætter  har  sø- 
ster DeGroot  planer  om  at  fortsætte 
sit  arbejde  i  de  næste  20  år  "eller  altid". 
Hun  håber  at  hun  en  dag  kan  være 
sammen  med  de  børn  der  er  døde. 
"Jeg  siger  sommetider  til  Rokus:  'Bli- 
ver det  ikke  vidunderligt  at  se  dem  alle 
raske?" 

Hun  affejer  beundrende  kommen- 
tarer om  hendes  arbejde  og  forklarer 
"Jeg  har  altid  ønsket  at  gøre  noget 
med  mit  liv,  og  jeg  har  fået  chancen". 

□ 


Ny  grenspræsident  i  Frederikshavn 


Af  Johannes  Vestbo 


Lørdag  og  søndag  den  30.  og  31. 
august  afholdtes  grenskonfe- 
rence  i  Frederikshavn,  landets 
nordligste  gren. 

Konferencen  blev  afholdt  i  den  nye 
og  smukke  kirkebygning,  som  blev 
indviet  for  et  par  år  siden. 

Efter  i  en  årrække  at  have  haft 
trange  forhold  i  en  ældre  villa  på  Eng- 
havevej, er  det  nu  virkelig  dejligt  at  vi 
har  fået  denne  dejlige  kirkebygning, 
der  bl.a.  indeholder  et  dåbsbassin. 

Grenen  er  i  den  senere  tid  under- 
gået en  rivende  udvikling  og  stavspræ- 
sident  K.B.Andersen  udtalte  begejstret 
at  Frederikshavn  er  den  enhed  i  landet 
der  har  haft  den  største  fremgang  i 
den  sidste  tid. 

Ved  konferencen  blev  Søren  Nielsen 
opretholdt  som  ny  grenspræsident,  og 
Ejvind  Kristensen  blev  afløst  efter  lang 
og  tro  tjeneste,  hvor  han  har  vist  stor 
dygtighed  og  hengivenhed  for  Herrens 
sag.  □ 


Den  nye 
kirkebygning. 
Foto: 
J.  Vestbo 

Rejsegilde  for 
tilbygning  i 
Aalborg 

Af  Tom  Ahlmann  Jensen 


Aalborg  ward  kunne  den  15.  ok- 
tober holde  rejsegilde  for  deres 
nye  tilbygning.  Det  drejer  sig 
om  en  udvidelse  på  150  kvm,  som  gør 
at  Aalborg  wardsbygning  ialt  bliver  på 
600  kvm.  Tilbygningen  påbegyndtes  i 
september  og  forventes  færdig  om- 
kring medio  januar  1987.  □ 


Ung  broder  solist 
ved  "Flygtning  86" 
koncert  i 
Gladsaxe 

Af  Tom  Ahlmann  Jensen 


Søndag  d.  2.  november  afholdt 
Den  kongelige  Livgardes  Mu- 
sikkorps en  folkekoncert  til 
fordel  for  "Flygtning  86"  indsamlin- 
gen. Koncerten  blev  dirigeret  af  den 
russiskfødte  dirigent  Ilya  Stupel,  og 
man  havde  udvalgt  to  solister,  hvoraf 
den  ene  var  konservatoriestuderende 
Broder  Jes  Gram  (obo),  søn  af  stav- 
spatriarken  i  København  stav,  broder 
Bjarne  Gram.  Broder  Gram  spillede 
Variationer  for  Obo  og  Orkester  af 
Nikolaj  Rimskij-Korsakov.  Koncer- 
tens anden  solist  var  sopranen  Susan- 
ne Riber,  der  sang  en  arie  af  Cécar 
Franck.  □ 


Kanotur  op  ad  Gudenåen 

Af  Per  Møller  Christiansen 


Den  23.  juli  drog  ialt  12  AP'ere, 
fædre  og  yngre  sønner  fra 
Odense  II  ward  til  Vestbirk 
for  at  påbegynde  en  4  dages  kanotur 
op  ad  Gundenåen,  til  Ry. 

Man  tør  sige  at  turen  var  en  succes. 
Vi  sejlede  gennem  ganske  vidunderlig 
natur,  blev  godt  ømme  i  skuldre  og 
ryg,  så  skeletter  i  Øm  kloster  og  "be- 
kæmpede" en  rasende  svanefar,  der 
anså  os  for  at  være  en  alvorlig  trussel 
imod  hans  familie. 

Rent  vejrmæssigt  blev  vi  meget  vel- 


signede. Mens  hovedstaden  led  under 
voldsomt  uvejr  havde  vi  tørvejr  og 
solskin  under  hele  turen,  og  fik  kun  en 
enkelt  byge  den  sidste  nat,  mens  vi  lå 
og  hyggede  os  i  vore  soveposer.  Vi  var 
godt  trætte  efter  en  dags  sejlads,  men 
alligevel  blev  der  spillet  fodbold  hele 
aftenen,  og  der  var  endda  nogle  der 
stod  tidligt  op  næste  morgen,  for  at 
tage  på  fisketur.  Og  så  det  blikstille 
vand,  de  grønne  træer  og  den  dejlige 
lyd  af  pagajerne  i  vandet  -  jo,  det  var 
en  oplevelse.  □ 

